Document ID: 32014D0742

NEUVOSTON PÄÄTÖS 2014/742/YUTP,
annettu 28 päivänä lokakuuta 2014,
Slobodan Milosevicia ja häntä lähellä olevia henkilöitä koskevien rajoittavien erityistoimenpiteiden pitämisestä voimassa hyväksytyn yhteisen kannan 2000/696/YUTP sekä asiaan liittyvien yhteisten kantojen 98/240/YUTP, 98/326/YUTP, 1999/318/YUTP ja 2000/599/YUTP kumoamisesta
EUROOPAN UNIONIN NEUVOSTO, joka
ottaa huomioon Euroopan unionista tehdyn sopimuksen ja erityisesti sen 29 artiklan,
sekä katsoo seuraavaa:
(1)
Neuvosto hyväksyi 10 päivänä marraskuuta 2000 yhteisen kannan 2000/696/YUTP (1).
(2)
Yhteisellä kannalla 2000/696/YUTP pantiin täytäntöön neuvoston yhteisessä kannassa 2000/599/YUTP (2) oleva säännös Slobodan Milosevicia ja häntä lähellä olevia henkilöitä koskevien rajoittavien erityistoimenpiteiden pitämisestä voimassa.
(3)
Yhteisellä kannalla 2000/696/YUTP tarkistettiin sittemmin neuvoston yhteisissä kannoissa 98/240/YUTP (3), 98/326/YUTP (4) ja 1999/318/YUTP (5) määrättyjä rajoittavia toimenpiteitä siten, että ainoastaan ne, jotka kohdistuivat Slobodan Miloseviciin ja häntä lähellä oleviin henkilöihin, pidettiin voimassa.
(4)
Slobodan Milosevic ja häntä lähellä olevat henkilöt eivät ole enää uhkana demokratian lujittamiselle, eikä siksi ole syytä jatkaa kyseisten rajoittavien toimenpiteiden soveltamista.
(5)
Yhteiset kannat 98/240/YUTP, 98/326/YUTP, 1999/318/YUTP, 2000/599/YUTP ja 2000/696/YUTP olisi sen vuoksi kumottava,
ON HYVÄKSYNYT TÄMÄN PÄÄTÖKSEN:
1 artikla
Kumotaan yhteiset kannat 98/240/YUTP, 98/326/YUTP, 1999/318/YUTP, 2000/599/YUTP ja 2000/696/YUTP.
2 artikla
Tämä päätös tulee voimaan päivänä, jona se julkaistaan Euroopan unionin virallisessa lehdessä.
Tehty Luxemburgissa 28 päivänä lokakuuta 2014.

Labels: 10
18
5